Neste jaemüügijuhi Artur Prauni kinnitusel on Neste automaattanklates eile toimunud hinnalangetamine piirkondlik. 'Alandasime hindu lähtuvalt konkurentide hinnatasemest,' ütles ta.
Eesti turgu nimetas Praun küllalt konkurentsitihedaks. 'Kui Peterburi ümbruse turul müüakse aastas miljard liitrit autokütust ja tegutseb umbes 300 jaama, siis Eestis müüakse 380 miljonit liitrit, tegutseb aga 400 jaama,' rääkis Praun.
Prauni sõnul tingib tihe konkurents ka selle, et hinnatõusuga venitatakse viimase minutini. Nii on Eesti jaemüügiturul sisuliselt kajastumata jäänud mõne nädala tagune kütuse maailmaturuhinna tõus.
Bensiin 95 Futura liiter maksab alates eilesest mõnedes Neste tanklates
varasema 9.40 asemel 9.25. Diislikütuse liiter maksab Paldiski mnt
tanklas varasema 9.15 asemel 9.00.